Chris Omdahl

Christopher Robin Henriksen Omdahl (født  5. august 1991 i Mandal) er en norsk programleder, youtuber, spillutvikler og artist. Han har tidligere jobbet hos NRK i NRK FlippKlipp, driver sin egen YouTube-kanal Retrospill og spilte bass i garasjerock-bandet Blomst fra 2010 til 2022. Han er i 2023 med i sesong fire av Kompani Lauritzen.

Bakgrunn og virke 
I 2010 på Trøndertun grunnla han garasjerock-bandet Blomst sammen med 3 andre medstudenter, og har siden den gang gitt ut tre album og spilt konserter over hele Norge.

Han spilte sin siste konsert med Blomst i mai 2022.

Siden 2016 har Omdahl vært aktiv med YouTube-kanalen hans Retrospill, og fra april 2018 til mars 2019 lagde han anmeldelser og andre spillrelaterte videoer for Dagbladet til deres YouTube-kanal Dagbladet Spill .

Omdahl var programleder i NRK FlippKlipp fra oktober 2019 til mars 2022, sammen med Victor Sotberg og etterhvert også, Tonje Gilje.

I 2021 ledet han direktesendingen Hele Norge svømmer på NRK, sammen med Ida Nysæter Rasch og Salamatu Kamara. Samme år var han deltager i gameshowet Fangene på fortet  og i 2022 ble han en av profilene i Sofa. 

I oktober 2022 startet han sammen med Victor Sotberg og Robin Hofseth YouTube-kanalen TV 2 Bleep.

I 2023 debuterte han som stemmeskuespiller i Super Mario Bros Filmen sammen med Victor Sotberg. Han spilte den norske stemmen til Mario

Referanser

Eksterne lenker 
 
 

Norske programledere
Norske journalister
Norske musikere
Youtubere fra Norge
Personer fra Mandal kommune